cyanic-selkie/wikianc huggingface dataset:
Rodūnia
Ródūnia (arba Rodūnė;, ) – miesto tipo gyvenvietė vakarų Baltarusijoje, prie Rodūnios upės, 20 km į pietus nuo Eišiškių ir 30 km į šiaurės vakarus nuo Lydos. Yra Rožinio Dievo Motinos bažnyčia (1929–1933 m.), Ješiva „Hafetz Chaim“ (pastatyta 1882 m.), XV a. žydų kapinės. Rodūnioje yra vidurinė mokykla, pradinė mokykla, prieglauda, vaikų darželis, kultūros namai, biblioteka, Rodūnios kraštotyros, turizmo ir ekologijos centras, vaikų dailės mokykla, ligoninė, bankas. Šiaurės vakaruose eina Baltarusijos valstybės siena su Lietuva.
thumb|left|Bankas Rodūnioje
Etimologija
Rodūnios vardas kildinamas iš slaviško asmenvardžio Radun (< Radisław; plg. Lenkijos vietovardžiai Raduń, Radonia, Radoń ir kt.).
Istorija
Pirmą kartą minima 1217 m. (kitais duomenimis – 1387 m. Ldk Jogailos laiške kaip parapijos centras). XIV–XVII a. prie Rodūnios buvo pilis, 1440 m. ir 1569 m. minimas dvaras. 1538 m. miestelyje buvo 7 gatvės, turgavietė, 11 smuklių, 210 krikščionių namų (žydų tada Rodūnioje dar nebuvo). 1556 m. pastatyta pirmoji bažnyčia. 1649 m. suteikta Magdeburgo teisė.
1866 m. Rodūnioje buvo 91 sodyba ir 869 gyventojai, iš jų du trečdaliai žydų. Rusijos imperijoje Rodūnia buvo didelis žydų centras – Mek Tora (tai yra vieta, kur yra daug žydų, žinančių Torą). XIX a. buvo miestelis, Lydos apskrities Rodūnios valsčiaus centras.
1920 m. Rodūnią buvo užėmusi Lietuvos kariuomenė, miestelyje buvo įsikūręs Pirmojo pėstininkų pulko štabas. 1920–1939 m. priklausė Lenkijai, 1939 m. užimta Sovietų Sąjungos, prijungta prie Baltarusijos TSR. 1940–1962 m. buvo Rodūnios rajono centras. Nuo 1958 m. – miesto tipo gyvenvietė, nuo 1962 m. įtraukta į Gardino srities Varanavo rajoną.
Lietuviai
1915 m. Rodūnios parapijoje buvo 9338 lietuviai. XX a. 2-ojoje pusėje vietos šnektą – pietų aukštaičių (vakarų dzūkų) – tyrė kalbininkai ir tautosakininkai, buvo rengiama lietuvių ir baltarusių mokslininkų ekspedicija.
Bir Mogreinas
Bir Mogreinas  – gyvenvietė šiaurės Mauritanijoje, Tiris Zemuro vilajoje, netoli Vakarų Sacharos sienos (už 50 km). Departamento centras. Yra oro uostas, kelias į Zueratą. Veikia karinė bazė.
Rodūnia
Lietuviai
Aplink Rodūnią buvo apsistojusi prūsų gentis bartai, pralaimėję Didįjį prūsų sukilimą.
Ekonomika
Didžioji dalis darbingo amžiaus gyventojų dirba paslaugų ir socialiniame sektoriuose. Apie 6 proc. darbingo amžiaus gyventojų dirba žemės ūkio gamybos kooperatyvuose „Radunsky“ ir „Dociški“, kurie specializuojasi jautienos ir kiaulienos gamyboje. 2006 m. Rodūnioje buvo tik viena pramonės įmonė – „Lidapiščekoncentraty“ bendrovė (daržovių džiovinimas).
Gyvenvietės teritorijoje yra Varanavo rajono vartotojų draugijos Rodūnios filialas „Kooptorg“, Varanavo rajono būsto ir komunalinių paslaugų įmonės būstų ir komunalinių paslaugų skyrius, respublikinės unitarinės įmonės „Grodnoenergo“ gamybos skyriaus „Lydos elektros tinklai“ Varanavo rajono elektros tinklų skyrius. Žaliavų bazė – durpės, žvyras, molis.
Piri Reis
thumb|Piri Reis biustas Piri Reisas, pilnas vardas Hadžis Ahmedas Muhidinas Piris (Hacı Ahmed Muhiddin Piri; g. 1465–1470 m. – m. 1554–1555 m.) – Osmanų imperijos laivyno admirolas, geografas ir kartografas. Jis visų pirma žinomas dėl savo tikslių, Senąjį ir Naująjį Pasaulį vaizduojančių žemėlapių.
Apie keliautoją žinoma mažai. Jo asmenvardis Piri Reisas reiškia „kapitonas Piris“. Vėliau Osmanų archyvuose rastas tikrasis jo vardas. Gimimo data ir vieta nežinoma, manoma, kad jis galėjęs gimti Gelibolu mieste (Turkijos Trakija) arba Karamanidų sostinėje Karamane. Piri Reisas turėjo garbingą hadžio titulą (t. y. buvo atlikęs arba finansavęs kažkieno hadžą). Jo dėdė Kemalis Reisas buvo kaperis bei Osmanų laivyno admirolas, taigi Piri Reisas irgi tapo jūrininku. Jis dalyvavo jūrų mūšiuose prieš Ispaniją, Genują, Venecijos Respubliką.
Kuomet 1511 m. Kemalis Reisas žuvo sudužus laivui, Piri Reisas grįžo į Gelibolu ir ėmėsi kartografo darbo. 1516 m. jis tapo laivyno kapitonu, dalyvavo Egipto užkariavime, Rodo apgultyje. 1524 m. gabeno didįjį vizirį Pargali Ibrahimą Pašą į Egiptą. 1547 m. Piriui suteiktas laivyno admirolo rangas, jis paskirtas vadovauti Osmanų laivynui Indijos vandenyne. 1548 m. dalyvavo Adeno atkariavime iš portugalų, 1552 m. užėmė Maskatą, Kišą ir Hormūzo salą. Kuomet portugalai bandė įsitvirtinti Persijos įlankoje, Piri Reiso flotilė užėmė Katarą ir Bahreiną.
Grįžęs į Egiptą Piri Reisas jau buvo sulaukęs ~90 metų. Jis atsisakė paremti Basros gubernatoriaus Kubado Pašos naują kampaniją į Persijos įlanką ir buvo nukirsdintas.
thumb|left|170px|Piri Reiso žemėlapis
Žemėlapis
1521–1525 m. Piri Reisas sudarė Kitab-ı Bahriye – „Navigacijos knygą“. Nors pats Piri Reisas tolimose kelionėse nedalyvavo, tačiau jis panaudojo europiečių, arabų, kinų, indų, senovės graikų žemėlapius, pagal kuriuos sudarė žinomo pasaulio žemėlapį. Jame buvo pavaizduota neseniai atrasta Amerika, o pastaboje parašyta, kad Reisas pasinaudojęs Kolumbo žemėlapiais. Taip pat rašoma, kad naudotasi Aleksandro Makedoniečio žemėlapiais. Piri Reiso žemėlapiai pasižymi tą laikotarpį pranokstančiu tikslumu.
Laukstėnai (Šilutė)
Laukstėnai – kaimas Šilutės rajono savivaldybėje. Laukstėnų piliakalnis (dar vadinamas Žakainių piliakalnis).
Fajakai
Fajakai graikų mitologijoje minima tauta, gyvenusi Viduržemio jūros Scherijos saloje (Fajakijoje). Pirmą kartą paminėta Homero Odisėjoje, kaip paskutinė jo stotelė prieš grįžtant namo į Itakę.
Kai Odisėjas susikonstravo plaustą ir išplaukė į jūrą, priplaukė fajakų salą Scheriją. Salos valdovo duktė Nausikaja jam padėjo patekti į Alkinojo rūmus. Ten Odisėjas dalyvavo puotoje, kur dainius Demodokas dainavo apie Trojos karą. Odisėjas papasakojo, kas esąs ir apie visą savo kelionę. Fajakai Odisėjui surinko daug dovanų ir greitu laivu nuplukdė į tėvynę.
Klarnetas
thumb|100px|Klarnetas B thumb|200px|Garsų diapazonas thumb|200px|Klarnetų šeima: (anglų kalba) Bass clarinet, Basset horn, clarinets in D, B♭, A, High A♭ and E♭, basset clarinet in A (vokiška sistema) Klarnetas ( iš 'aiškus') – medinis muzikos instrumentas, chromatinis liežuvėlinis aerofonas. Altosoprano tesitūros klarnetų šeimos instrumentas. Pavadinimą gavo dėl aukšto, tyro, skaidraus balso.
Konstrukcija
Šiuolaikinio klarneto korpusą sudaro 66-71 cm ilgio ir 1,3-1,5 cm skersmens tiesus cilindriškas vamzdis. Turi snapo pavidalo pūstuką (mundštuką) su viengubu liežuvėliu, truputį išgaubtą jungiamąją dalį, taurės pavidalo žiotis. Pagrindinės 6 skylutės be vožtuvėlių, kitos – dangstomos vožtuvėlių ir svirtelių mechanizmu, valdomu abiejų rankų pirštais.
Klarnetą, patobulinęs senovės prancūzų instrumentą šalamają apie 1700 m. sukonstravo Niurnbergo meistras Kristoforas Deneris. XX a. pirmoje pusėje klarnetą tobulino Rygos lietuvių klarnetininkas ir kompozitorius P. Stankevičius. Klarnetus kartais darydavo liaudies muzikantai, meistrai.
Derinimas
Būna B ir A derinimo, diapazonas atitinkamai d-F (b3) arba cis – e3 (a3). Natos su smuiko raktu rašomos transponuojant: klarneto B didžiąja sekunda arba klarneto A mažąja tercija aukščiau, negu skamba.
Vartojimas
Klarnetu grojama orkestruose, kameriniuose ansambliuose. Simfoniniame orkestre klarnetu grojama nuo XVIII a. pabaigos. Simfoniniame orkestre dažniausiai būna 2-4 klarnetai. Pučiamųjų instrumentų orkestre grojama Es, A, B ir bosinis B derinimo klarnetais. Pastaruoju metu klarnetu grojamas ir džiazas, populiarioji muzika.
Lietuvoje klarinetas paplito XVIII a. pradžioje, 1728 m. klarnetas jau buvo Pašiaušės kolegijos orkestre. XIX–XX a. groti klarnetu buvo mokoma didikų ir kitose muzikos mokyklose, 1923–1939 m. Klaipėdos, 1925–1933 m. Kauno muzikos mokykloje, 1933–1943 m. ir 1944–1949 m. Kauno konservatorijoje. Nuo 1949 m. klarneto klasė veikia Lietuvos muzikos ir teatro akademijoje (iki 1992 m. Lietuvos konservatorija, 1992–2004 m. Lietuvos muzikos akademija). Groti klarnetu mokoma muzikos mokyklose.
Kompozitoriai ir atlikėjai
Vienas pirmųjų koncertą KV 622 klarnetui ir orkestrui sukūrė Volfgangas Amadėjus Mocartas. Kiti žinomi klarneto koncertų kompozitoriai: Johannas Melchioras Molteris, Carlas Stamitzas, Franzas Krommeris, Louisas Spohras, Carlas Maria von Weberis, Johannesas Brahmsas, Claude'as Debussy, Carlas Nielsenas, Maxas Regeris, Igoris Stravinskis, Albanas Bergas, Paulas Hindemithas, Francis Poulencas, George'as Gershwinas, Aaronas Coplandas, Dmitrijus Dmitrijevičius Šostakovičius ir Jeanas Françaixas. Populiarias sonatas klarnetui yra sukūrę Johanas Bramsas, Kamilis Sen Sansas, Paulis Hindemitas, Fransis Pulenkas, Leonardas Bernstainas, fantazijas kūrė Robertas Šumanas, Albanas Bergas. Orkestriniuose kūriniuose klarnetą panaudojo Antonijus Vivaldis, operoje – Wolfgangas Amadeus Mozartas, Ludwigas van Beethovenas, Guiseppe Verdi, Gioachino Rossini, Vincenzo Bellini, Carlas Maria von Weberis, Richardas Wagneris, Richardas Štrausas, Albanas Bergas, Igoris Strawinskis, Arnoldas Schönbergas, Dmitrijus Šostakovičius ir kiti.
Lietuvių kompozitoriai taip pat yra sukūrę kūrinių klarnetui.
Vienas pirmųjų garsių klarnetininkų buvo Antonas Stadleris (1753–1812) XIX a. garsėjo virtuozai Johann Simon Hermstedt (1778-1846), Heinrichas Bermanas (1784–1847), jo sūnus Karlas Bermanas (1811-1885), Iwan Müller (1786-1854) ir Richard Mühlfeld (1856-1907). Gerai žinomi šių dienų klarnetininkai yra Sabine Meyer, Martin Fröst, Sharon Kam, Charles Neidich, Shirley Brill, Alessandro Carbonare, Eric Hoeprich, Sebastian Manz, Andreas Ottensamer, Suzanne Stephens, Theo Jörgensmann, Joel Rubin, David Krakauer, Eddie Daniels, Don Byron, Marty Ehrlich ir Ken Peplowski.
Džiaze vieni pirmųjų klarnetą atrado Benis Gudmenas ir Vudis Hermanas.
Svažendzas
Svažendzas  – miestas Poznanės metropolijoje, Lenkijoje. Nuo 1999 m. priklauso Didžiosios Lenkijos vaivadijai. 1975–1998 m. buvo Poznanės vaivadijoje. 31 100 gyventojų (2013 m. duomenys).
Istorija
Rašytiniuose šaltiniuose pirmą kartą paminėtas 1366 m. 1377 m. paminėta klebonija. 1638 m. suteiktas miesto statusas. 1793 m., po Antrojo Abiejų Tautų Respublikos padalijimo, tapo Prūsijos dalimi. 1807–1815 m. priklausė Varšuvos kunigaikštystei. Žlugus kunigaikštystei, vėl tapo valdomas Prūsijos.
1887 m. per Svažendzą nutiesta geležinkelio linija, sujungusi Poznanę su Vžesnia. 1919 m. gražintas Lenkijai.
Bislama
Bislama – kreolų kalba, viena iš valstybinių Vanuatu kalbų. Bislama yra tarptautinio bendravimo kalba daugiau kaip šimtui tūkstančių Vanuatu kalbų vartotojų. Tai labiausiai paplitusi kalba šalyje. Yra leidžiami laikraščiai, transliuojamos radijo laidos.
Bislama yra vadinamojo Melanezijos pidžino (Melanesian English) rūšis, todėl ji suprantama žmonėms, kalbantiems Papua pidžinu (Tok Pisin) ir Saliamono salų pidžinu.
Dauguma žodžių kilę iš anglų kalbos, taip pat nemažai prancūzų ir vietinių kalbų kilmės žodžių. Bislamą galima vadinti kalba su anglų kalbos žodynu ir malajų-polineziečių kalbų gramatika.
Clydebank FC (1914)
„Clydebank FC“ – Škotijos futbolo klubas iš Klaidbanko.
Istorija
Klubas įkurtas 1914 m.
Klubas išformuotas 1931 m.
Stadionai
„Clydeholm“ stadionas.
Mindaugas Maksvytis
Biografija
Žaidė Atlantas Klaipėda (1997–1998; 2005–2007), Žalgiris Vilnius (1998–1999; 2002), Lokomotyvas Vilnius (1999), Ardena Vilnius (1999), Polonija Vilnius (2000), Polonia Warszawa (2003–2004), FK Riga (2004), Ekspauta Klaipėda komandose.
Andrea Dossena
Karjera
Pradėjo karjerą Hellas Verona FC jaunimo komandose. Vėliau patenko į pagrindinę komandą.
2007 m. spalio 17 d. debiutavo Italijos rinktinėje draugiškose prieš Pietų Afriką.
2008 m. liepos 4 d. Liverpulio klubas pasirašė ketverių metų sutartį su Dossena. Rugpjūčio 16 d. debiutavo Premier lygoje prieš Sunderland AFC laimėjus išvykoje 1-0.
2010 m. sausio 10 d. pasirašė ketverių metų sutartį su SSC Napoli klubu.
Mizerikordija
thumb|right|Mizerikordija Mizerikordija  – ilgas siauras viduramžių durklas, naudotas pribaigti sunkiai sužeistiems riteriams, kariams. Pagal tokio gailestingumo dūrio (Coup de grâce) pavadinimą pavadintas ir pats durklas ( 'gailestingumas'). Durklo geležtė pakankamai plona ir tvirta, kad pramuštų tarpą tarp šarvų plokščių.
Mizerikordijomis nukaudavo mirtinai sužeistus riterius, jei nuo sužeidimo riteris turėdavo mirti ne išsyk. Taip pat mizerikordijas naudojo kaip paprastus durklus artimoje kovoje, jei su priešininku susikibdavo ir pasinaudoti kalaviju ar kitokiu didesnio nuotolio ginklu būdavo neįmanoma ar nepatogu. Mizerikordijos geležtė paprastai pratilpdavo pro šalmo antveidžio ar didšalmio akių plyšį, kad pasiektų smegenis arba pradurdavo plokštinių šarvų sandūras ar silpnas vietas, kad pasiektų širdį.
Mizerikordijos žinomos nuo XII a., jos buvo Vokietijos, Anglijos karių ginkluotėje.
Jablon Rikačė
Jablon Rikačė  – kaimas Lenkijos šiaurės rytuose, Mazovijos Vysokio valsčiuje, Mazovijos Vysokio apskrityje, Palenkės vaivadijoje.
Istorija
Kaimas įkurtas XV a. amžiuje. Iki 1569 m. Liublino unijos priklausė Lietuvos Didžiajai kunigaikštystei. 1827 m. kaime buvo 16 namų ir 103 gyventojai. 1921 m. kaime buvo 16 namų ir 75 gyventojai, iš kurių 37 vyrai ir 38 moterys.
Žilaičiai (Lioliai)
Žilaičiai – kaimas Kelmės rajono savivaldybėje, 8 km nuo Liolių.
Dead or Alive
thumb|right|260px| „Dead or Alive 5 Plus“ kovos scena, Kasumi (kairėje) prieš Ayane. Paprastai „Dead or Alive“ žaidimuose būna trumpa vieno žaidėjo misija, atitinkanti treniruočių lygį. Muštynės vyksta įvairiais scenarijais, įskaitant komandinį. Veikėjai skirtinguose žaidimuose pasikartoja. Didelę dalį žaidime užima įvairių, kartais fantastinių, kostiumų parinkimas veikėjams, tarp jų − beveik nedengiančių kūno [[bikinis|bikinių moterims.]]
Dead or Alive (trumpiau − DOA,, išvertus „Mirę arba gyvi“) – muštynių kompiuterinių žaidimų serija, leidžiama Japonijos „Koei Tecmo“ kompanijos.
Apie žaidimus
„Dead or Alive“ žaidimų serijos sukūrėju laikomas Tomonobu Itagaki, dirbęs Japonijos „Tecmo“ kompiuterinių žaidimų kompanijoje. Pirmasis „Dead or Alive“ žaidimas buvo išleistas 1996 m. žaidimų automatams ir namų žaidimų konsolėms „Sony PlayStation“ ir „Sega Saturn“. Serijos žaidimus namų konsolėms kūrė specialiai tam įsteigta „Team Ninja“ studija.
„Dead or Alive“ žaidimuose lygiaverčiai kovoja tiek vyriškos, tiek moteriškos lyties kovotojai ir žaidimų serija buvo kritikuota dėl perdėto moterų seksualizavimo, kaip didesnių pardavimų veiksnio, ko kūrėjai ir neneigė. Veikėjos dažnai vaizduojamos didelėmis ir neįmanomai judančiomis krūtimis. 2009 m. žaidimas „DOA BlackJack“, kuriame žaidžiama parenkant herojei Kasumi kostiumus, buvo pašalintas iš prekybos „Apple“ mobiliesiems telefonams dėl nuogumo ir krūtų vaizdavimo. Nuo 2003 m. pradėta leisti socialinių santykių simuliacijos subserija „Xtreme“ pavadinimu, kurioje dar labiau koncentruojamasi į serijos moteriškųjų herojių vaizdavimą.
2006 m. sukurtas filmas žaidimų motyvais „DOA: Gyvos arba mirusios“.
Žaidimų serija
„Dead or Alive“ muštynių žaidimai ir jų plėtiniai: 2013 m. žaidimas „Dead or Alive 5 Ultimate“ išleistas tik Japonijoje žaidimų automatams su galimybe atnaujinti į „Dead or Alive 5 Last Round“.
Alminas
Alminas, Almenas, Algminas – XIII a. vidurio žemaičių, galbūt Karšuvos žemės, kunigaikštis. Eiliuotojoje Livonijos kronikoje vadinamas šauniu kariu.
Biografija
Kai Lietuvos valdovas Mindaugas 1253 m. ir 1257 m. Livonijos ordinui perleido didumą Žemaitijos, Alminas ėmėsi organizuoti tam pasipriešinimą. Žemaičių kunigaikščių taryba 1255 m. jį išrinko savo vadovu, vadovavo Žemaičių žemių konfederacijai. Pagal jo planą žemaičiai ėmė puldinėti Kuršą, kuriame Mindaugas turėjo interesų, siekė priversti kuršius sukilti prieš Livonijos ordiną ir taip įtraukti į karą Mindaugą. Alminas nepritarė Mindaugo krikštui. Planas iš esmės buvo įgyvendintas 1261 m., kai Mindaugas patenkino žemaičių prašymą tapti jo valdiniais ir pradėjo karą su Livonijos ordinu. Istorikės I. Baranauskienės nuomone, Alminas vadovavo žemaičiams Durbės mūšyje.
Kalavijinės
Kalavijinės (Trichiuridae) – ešeržuvių (Perciformes) būrio žuvų šeima. Kūnas labai ilgas ir plokščias, iki 2 m ilgio, blizgantis ar melsvas. Paplitusios Indijos ir Ramiajame vandenynuose. Gyvena priedugnyje.
Šeimoje yra apie 40 rūšių.
KK204
Krašto kelias 204 – Mažeikių aplinkkelis, aplenkiantis miestą iš pietų. Kelio ilgis – 10,95 kilometro. Šiame kelyje „juodųjų dėmių“ nėra. miniatiūra|220px|left|Link Kuršėnų
Kelias prasideda į rytus nuo Mažeikių, sankryžoje su. Aplenkdamas miestą iš pietų, susikerta su. Baigiasi ties sankryža su. Rytinėje aplinkkelio pusėje yra tiltas per Ventą.
San Rafaelis
San Rafaelis – miestas vakarų Argentinoje, centrinėje Mendosos provincijos dalyje, upių oazėje, prie Río Diamante upės. Departamento centras. 109,2 tūkst. gyventojų (2007).
Stendalio sindromas
thumb|280px| [[Uficių galerija Florencijoje. Muziejus, kurio apsaugininkai apmokyti dirbti su Stendalio sindromo paveiktais lankytojais.]]
Stendalio sindromas (arba Florencijos sindromas) – žmogaus išgyvenamas psichikos ir elgsenos sutrikimas pamačius daug ar labai įspūdingų meno kūrinių. Stendalio sindromą gali išgyventi ir žmonės, pamatę ypatingo grožio objektus, gamtos vaizdus.
Istorija
Stendalio sindromas pavadintas prancūzų XIX a. rašytojo Stendalio vardu. Stendalis knygoje „Neapolis ir Florencija: kelionė iš Milano į Redžiją“ taip aprašė apsilankymo po Florenciją pabaigą: „Kai aš ėjau iš Šventojo Kryžiaus bažnyčios, man užėmė kvapą, jaučiau širdies dūžius, atrodė tarsi gyvybinės jėgos būtų mane apleidusios, ėjau bijodamas parkristi ant žemės.“
Nors nuo senų laikų buvo žinomos įvairių žmonių psichologinės reakcijos į meno kūrinius, ypač tokiuose miestuose, kaip Florencija, Roma, Venecija, šių reiškinių tyrimai suintensyvėjo XX a. pabaigoje padažnėjus muziejų lankytojų atakoms prieš ypač garsius meno kūrinius (kaip 1972 m. buvo apdaužyta Mikelandželo „Pieta“). Pavadinimą suteikė italų gydytoja Graziella Magherini 1979 m., ištyrusi daugiau nei 100 sindromo atvejų Florencijoje.
Simptomai
Liga pasireiškia karščiavimu, širdies plakimo suintensyvėjimu, euforine psichologine būsena, darosi silpna, galimos haliucinacijos. Didesnę tikimybę pasireikšti turi kitų nei Italija Europos šalių gyventojams, atvykusiems į Florenciją ir pamačiusiems daugybę meno kūrinių, žinomų nuo vaikystės, vienoje vietoje. Nustatyta, kad Stendalio sindromas neveikia vietos gyventojų ir azijiečių, visiškai kitos kultūrinės terpės žmonių. Stendalio sindromą gali žadinti ir kiti garsūs meno kūriniai, kaip „Mona Liza“ Luvre ar „Siksto madona“ Senųjų meistrų galerijoje Drezdene.
Yra abejojančių Stendalio sindromo buvimu, tačiau užregistruota atvejų, kai lankytojai tiesiog parkrisdavo muziejuose ir juos tekdavo išvežti į ligoninę, kas peržengia vien susižavėjimo meno kūriniais ribas. Emocinis pervargimas, seksualinės traumos didina Stendalio sindromo pasireiškimo galimybę. Stendalio sindromas siejamas su Jeruzalės sindromu − išgyvenimais, kuriuos patiria tikintieji, apsilankę šventosiose savo religijos vietovėse.
Pranas Liutikas
Pranas Liutikas (slap. Bizūnas, 1918 m. Palūšė k., Židikų vls., Telšių apskr., Kauno gub. – 1948 m. liepos 12 d., Erslos k., Mosėdžio vls., Kretingos apskr.) – Lietuvos partizanas, Lietuvos laisvės armijos Žemaičių apygardos Alkos rinktinės vado pavaduotojas.
Biografija
Valstietis, Paluobės k., Ylakių vls., Mažeikių apskr., ūkininkas. Lietuvos laisvės armijos Žemaičių apygardos partizanas, Alkos rinktinės vado pavaduotojas.
Žuvo 1948 m. liepos 12 d. kartu su broliu Adolfu Liutiku-Plienu, kuopos vadu Ignu Kaupu-Žaibu, partizanais Silvestru Skurvydu-Žvaigžde ir Stanislovu Zadausku-Perkūnu Erslos kaime, Mosėdžio vls., Kretingos apskr., patekęs į MGB Mažeikių apskrities skyriaus stribų ir MGB vidaus kariuomenės 32-ojo šaulių pulko surengtą pasalą.
Palaidoti buvo Erslos miške. 1990 m. birželio 30 d. palaikai perlaidoti Narvydžių kapinių partizanų kape.
Sergejus Novikovas
Sergejus Novikovas (g. 1972 m. gegužės 5 d.) – Lietuvos futbolininkas, gynėjas.
Biografija
Karjerą praleido Žalgiris Vilnius klube, su kuriuo 1991, 1992 ir 1999 m. laimėjo Lietuvos auksą. Žaidė Lietuvos rinktinėje.
Jablon Ušinskiai
Jablon Ušinskiai  – kaimas Lenkijos šiaurės rytuose, Mazovijos Vysokio valsčiuje, Mazovijos Vysokio apskrityje, Palenkės vaivadijoje.
Istorija
Kaimas įkurtas XV a. amžiuje. Iki 1569 m. Liublino unijos priklausė Lietuvos Didžiajai kunigaikštystei. 1827 m. kaime buvo 14 namų ir 88 gyventojai. 1888 m. pastatytas pakelės kryžius. 1921 m. kaime buvo 13 namų ir 86 gyventojai, iš kurių 45 vyrai ir 41 moteris, 2 stačiatikiai.
Šatelperono kultūra
Šatelperono kultūra – vėlyvojo paleolito archeologinė kultūra, pavadinta pagal Šatelperono (Châtelperron)  vietovę (Aljė departamentas, Prancūzija).
Arealas
Šatelperono kultūra 33 000-28 000 m. pr. m. e. buvo paplitusi Prancūzijos pietvakarių dalyje ir viduryje.
Kultūra
Žmonės, spėjama, Homo sapiens neandertalensis, paveikti dabartinių žmonių protėvių kultūros, gyveno urvuose ir olose. Vertėsi medžiokle, maisto rinkimu. Smulkūs dirbiniai išlaikė daug Mustjė kultūrai būdingų bruožų. Būdingas įrankis – titnaginis antgalis (peilis) su išgaubtais šonais ir retušuota nugarėle.
Srečko Kosovel
thumb|Srečko Kosovel Srečko Kosovelis (slovėn. Srečko Kosovel, 1904 kovo 18 d., Sežana, Slovėnija – 1926 gegužės 27 d., Tomaj, Slovėnija) – slovėnų poetas, kritikas ir publicistas.
Biografija
Srečko Kosovelis gimė motinos Katarinos ir tėvo Antono šeimoje ir buvo penktasis, paskutinis vaikas. Būsimojo rašytojo tėvas buvo mokytojas, kilęs iš pietinės Slovėnijos dalies, mama – iš kalnuotos Kobarido apskrities. Kosovelis turėjo brolį ir tris seseris – Tončką, Karmelą ir Anicą.
Greitai po būsimojo rašytojo gimimo, šeima persikėlė gyventi į Pliskovicos miestelį, nes tėvas neįtiko valdžios atstovams, tačiau gyveno ten neilgai. 1908 metais jie persikėlė į Tomajų, kur Kosovelis pradėjo lankyti mokyklą. Pirmąjį savo rašinėlį, kuriame aprašo Triesto miestą, jis publikavo būdamas beveik 11 metų amžiaus, vaikiškame laikraštėlyje „Varpelis“ („Zvonček“). Būdamas vaikas, jis dažnai lankėsi Trieste, šis miestas jo širdyje užėmė ypatingą vietą. Visi Kosovelio šeimos nariai domėjosi menu, tėvas vadovavo keliems chorams, kūrė melodijas bažnyčios chorui bei mišioms, Karmela grojo pianinu, Srečko smuiku, brolis Stano įvairiuose laikraščiuose publikavo savo eilėraštukus. Šeima dažnai lankydavosi Triesto teatre, įvairiuose koncertuose, bendravo su panašių pomėgių asmenybėmis, dažnai vaikščiodavo į svečius arba priimdavo juos savo namuose. Baigęs pradinę mokyklą, 1916 metais Kosovelis įstojo į vidurinę Technikos mokyklą Liublianoje, kurioje tuo metu buvo dėstoma vokiečių kalba. Tuo metu jis prisidėjo prie literatūrinio būrelio veiklos, pradėjo leisti gimnazistišką laikraštuką „Gražioji Vida“ („Lepa Vida“), kuriam pavadinimą parinko pagal žymią slovėnų liaudies baladę. Šiame laikraštuke buvo spausdinama jaunuolių kūryba, tačiau dėl skolų jis buvo leidžiamas labai trumpą laiką. 1920 metais Kosovelis sutiko Liudviką Mrzelą, būsimą slovėnų rašytoją bei publicistą, su kuriuo susidraugavo. 1922 metais baigęs mokyklą, Liublianos universiteto Filosofijos fakultete apsisprendė studijuoti slavistiką, romanistiką ir pedagogiką, prisidėjo prie avangardistinio žurnalo „Trys gulbės“ („Trije labodi“) leidybos, organizavo literatūrinį – draminį ratelį, paskaitas ir literatūrinius vakarus Liublianoje bei Zagorje miestelyje. 1925 metais perėmė žurnalo „Jaunimas“ („Mladina“) leidybą ir parengė rinkinį „Auksinė valtis“ („Zlati čoln“), kuris taip ir nepasirodė.
Kūryba
Savo kūrybos pradžioje Kosoveliui didelę įtaką darė modernizmas ir impresionizmas. Dažniausi buvo karstinio gamtovaizdžio, motinos ir mirties motyvai. Vėliau jis susidomėjo ekspresionizmu, trumpalaikius įspūdžius keitė disharmoniškas jausmų reiškimas. Savo kūryboje Kosovelis išplėtojo vaizduotės, visuomeninio gyvenimo bei religijos tematiką. 1925 metais iš ekspresionizmo perėjo į konstruktyvizmą, tačiau ekspresionizmo neatsisakė visiškai. Konstruktyvistiniai eilėraščiai po poeto mirties buvo išspausdinti rinkinyje „Integrali 26“. Kosovelis kūrė ir trumpąją prozą bei eseistiką, per savo trumpą gyvenimą sukūrė labai daug, domėjosi įvairiomis meno kryptimis, ir šiuo metu yra laikomas svarbiausiu slovėnų ekspresionistu.
Limp Bizkit
Limp Bizkit – amerikiečių nu metal muzikos stiliaus grupė iš Džeksonvilio (Florida). Visame pasaulyje yra parduota daugiau nei 50 mln. šios grupės įrašų.
Nuo grupės įkūrimo ją sudaro vokalistas Fred Durst, gitaristas Wes Borland, bosistas Sam Rivers ir būgnininkas John Otto. 1996 m. prie Limp Bizkit prisidėjo ir latvių kilmės didžėjus DJ Lethal (tikrasis vardas Leor DiMant). Debiutinis Limp Bizkit albumas buvo išleistas 1997 metais pavadinimu „Three Dollar Bill, Y'all“. Jis buvo parduotas beveik 1,5 mln. tiražu. Grupė 2005 metais padarė pertrauka, o 2008 metais grįžo originalia sudėtimi į studiją, o 2009 metais rengia koncertinį turą po Europą. Turas prasidės 2009 m. gegužės 20 d. Rygoje, Latvijoje, o gegužės 21 d. aplankys Lietuvą.
Ankstyvieji metai
Grupės pirmoji keturių dainų demo įrašas, pavadinimu Mental Aquaducts, buvo įrašytas kartu su Waters, tačiau netrukus Rob paliko grupę. Otto pasiūlė į grupę priimti mokyklos laikų draugą Wes Borland. Durst sutiko su šia kandidatūra, ir nuvyko į Filadelfiją susitikti su Wes. Wes sutiko ir ta pačią naktį Durst grįžo namo, susitarė dėl pasirodymo tą naktį, ir grupė pirmą kartą su Wes surengė šou.
1995 m. Fred Durst susitiko su grupės KoRn nariais, kurie koncertavo jo gimtajame mieste. Durst, kuris buvo tatuiruočių meistras, ištatuiravo KoRn bosistui Reginald Arvizu kelias tatuiruotes, ir taip jie susidraugavo. Durst taip pat davė KoRn grupės pirmąją demo kasetę su Rob Waters, tačiau KoRn nepaliko įspūdžio šis įrašas. Tačiau, antrasis demo įrašas su Wes Borland, sužavėjo KoRn. Šioje trijų dainų demo įraše, buvo dainos "Counterfeit", "Stuck", ir "Pollution", visos šios dainos pakliuvo į grupės pirmąjį albumą Three Dollar Bill, Yall$.
Reginald Arvizu padavė demo kasetę, KoRn grupės prodiuseriui Ross Robinson, kuris taip pat liko sužavėtas demo kasetės, ir pasiųlė savo kaip prodiuserio paslaugas. Durst grupės Garbage koncerte, susitiko kitą prodiuserį Jordan Schur, ir taip pat jam davė grupės demo kasetę. Schur pasiūlė sutartį su savo įrašų kompanija Flip Records. Šiuo metu grupė pradėjo koncertinį turą su grupėmis Deftones ir House of Pain, kurios grupės narys DJ Lethal vėliau prisijungė prie grupės. Nors buvo pasiūlymas iš įrašų kompanijos Mojo Records, grupė pasirašė kontraktą su Flip.
Three Dollar Bill, Yall$ (1997–1998)
1997 m. Interscope Records išleido debiutinį Limp Bizkit studijinį albumą pavadinimu Three Dollar Bill, Yall$. Albumas nepasiekė didelės sėkmės JAV albumų oficialiame tope Billboard 200, tačiau vėliau dėl dažnų koncertinių turų bei vėlesnės grupės sėkmės, albumas buvo atestuotas 2x platininiu. Vėliau albumas buvo parduotas beveik 1,5 milijono tiražu. Kai grupė gastroliavo kartu su KoRn, grupę pastebėjo MTV ir netrukus Limp Bizkit grojo tokiuose festivaliuose kaip: Warped Tour, Family Values Tour, ir Ozzfest. Šie pasirodymai atnešė albumui #25 vietą Billboard 200 sąraše. Ozzfest grupė visi įsiminė, kai grupė sudainavo scenoje, kuri atrodė kaip milžiniškas tualetas. Pirmasis singlas iš albumo buvo "Counterfeit". Tačiau, jie išgarsėjo ne šiuo singlų, o George Michael dainos "Faith" koveriu. Daina tapo 1998 m. filmo "Labai blogi dalykai" garso takeliu. Šiame filme pagrindinius vaidmenis atliko Cameron Diaz, Christian Slater ir Jeremy Piven. Ir pasak grupės, dainą aranžuoti užteko 10 minučių. Vėliau, tais pačiais metais, Fred "paskolino" savo vokalus KoRn trečiojo albumo dainai All in the Family.
Po aplankiusios sėkmės, Limp Bizkit buvo paduota į teismą buvusio gitaristo Rob Waters, už tai, kad grupė naudojo tas dainas, kurias jis buvo parašęs. Waters laimėjo bylą, ir gavo šešiaženklę sumą, kaip kompensaciją. Terry Balsamo (Cold, Evanescence) nusprendė į teismą nesikreipti, nors jis taip pat kūrė žodžius toms dainoms.
Significant Other (1999–2000)
1999 m. Limp Bizkit susilaukė pasaulinės šlovės dėl antrojo studijinio albumo Significant Other, prie kurio prisidėjo DJ Premier bei kviestinė repo žvaigždė Method Man. Šis albumas debiutavo #1 Billboard 200 topo vietoje. Per pirmąją savaitę buvo parduota daugiau nei 834,000 albumo kopijų. O dabar šis albumas išviso parduotas 16 milijonų tiražu. Pirmasis singlas iš albumo "Nookie", susilaukė milžiniškos sėkmės. Paskui buvo išleisti dar trys singlai: "Break Stuff", "Re-Arranged" ir "N 2 Gether Now" (kartu su Method Man). Vienoje albumo dainoje "Nobody Like You" taip pat galime išgirsti grupės KoRn nario Jonathan Davis ir grupės Stone Temple Pilots nario Scott Weiland vokalus. Demo dainos "Don't Go Off Wandering" kasetėje galima išgirsti System of a Down grupės nario Serj Tankian vokalus. Tačiau ši daina nepakliuvo į albumą, kadangi Fred Durst konfliktavo su grupe Taproot, ir ši grupė buvo po ta pačia vadovybe kaip Velvet Hammer) ir System of a Down. Significant Other buvo cenzūruota dėl nešvankybių ir smurto, ne kaip debiutinis albumas Three Dollar Bill, Yall$, kuris nebuvo cenzūruotas. Daina "Show Me What You Got" buvo sugrota per animacinį TV serialą Simpsonai.
Skandalai
1999 m. vasarą Limp Bizkit koncertavo ilgai lauktame Woodstock '99 roko muzikos festivalyje. Atliekant dainą "Break Stuff" grupės fanai pašėlo, ir pradėjo daužyti sieną ir t. t. Po koncerto buvo pranešta apie kelis išprievartavimus, taip pat kitą dieną, kai Red Hot Chili Peppers grojo, pasigirdo apie kelius apiplėšimus bei padegimus.
Po to kilo dar daugiau skandalų, kaip, pavyzdžiui, Durst konfliktai su metalo grupe Slipknot, Ozzy Osbourne gitaristu Zakk Wylde ir grupės Creed pagrindiniu vokalistu Scott Stapp.
Chocolate Starfish (2000–2001)
2000 m. spalio 17 d. Limp Bizkit išleido trečiąjį albumą Chocolate Starfish and the Hot Dog Flavored Water. Viename interviu grupės gitaristas Wes Borland paaiškino, jog albumo pavadinimas kyla nuo Fred Durst ("Chocolate Starfish") pravardė. Per pirmą savaites buvo parduota daugiau nei 1 milijonas albumo kopijų vien JAV. "Chocolate Starfish and the Hot Dog Flavored Water" buvo atestuotas Auksiniu, Platininiu, ir 6x Multi Platininiu. . Pirmieji singlai "My Generation" ir "Rollin' (Air Raid Vehicle)" buvo išleisti tuo pačiu metu, kad pareklamuotų albumą. "Rollin" 2001 m. Jungtinės Karalystės topo viršūnėje išsilaikė net dvi savaites. "Take a Look Around" buvo pridėta prie dainų sąrašo, kadangi šis kūrinys yra garso takelis filmo „Misija Neįmanoma 2“ su Tom Cruise. Remiksas "Rollin' (Urban Assault Vehicle)" įrašytas kartu su Method Man, Redman ir DMX buvo taip pat hitas ir daina buvo panaudota filme „Greiti ir įsiutę“. Ketvirtasis singlas "My Way" buvo panaudotas kaip World Wrestling Entertainment laidos WrestleMania X-Seven atidarymo daina. Nors albumas susilaukė tarptautinės ir komercinės sėkmės, dauguma kritikų albumą vertino vidutiniškai.
Skandalai
2000 m. pabaigoje, grupė susilaukė nepasitenkinimo iš fanų, ir žiniasklaidos, kai skandalinga internetinė muzikos failų paslauga Napster parėmė jų "Back to Basics turą".
2001 m. Australijoje per Big Day Out festivaly Sidnėjuje per Limp Bizkit pasirodymą. miniai tapus nevaldomai, buvo sužeista 30 žmonių, o paauglė Jessica Michalik užduso ir po penkių dienų ligoninėje mirė.
Michalik tėvai juos nusprendė paduoti į teismą, kaltindami netinkamu koncerto vietos paruošimu. Taip pat prieš teismą stojo ir renginio organizatoriai bei apsaugos darbuotojai. Grupė buvo kaltinama kad skatino chuliganišką elgesį, bei įvykus nelaimei nenustojo groti. Tačiau, grupė buvo išteisinta.
Borland pirmasis išėjimas
2001 m. rudenį grupės gitaristas Borland paliko Limp Bizkit. Tais pačiais metais jis įrašė savo solo albumą su Big Dumb Face.
New Old Songs
2001 m. gruodžio 4 d. dieną pasirodė Limp Bizkit kūrinių remiksų albumas „New Old Songs“, grupės kūrinius iš pirmų trijų studijinių albumų, savaip interpretavo tokie didžėjai ir atlikėjai, kaip The Neptunes, P-Diddy, Bosko, Timbaland, DJ Premier bei William. Šį albumą grupė pradėjo kurti su Wes Borland, jis net yra viršelio autorius. Tačiau, Wes paliko grupę dar neišėjus albumui, ir jo remiksuota daina nepateko į galutinę albumo versiją. Kilo nemažai sklandumų su albumo viršeliu, kadangi jis labai panašus į kitos grupės Aesop Rock albumo Labor Days viršelį.
Results May Vary (2002–2004)
Kai Borland paliko grupę, 2002 m. Limp Bizkit surengė konkursą užiimti laisvą grupės gitaristo vietą pavadinimu Put Your Guitar Where Your Mouth Is. Durst pranešė, jog norėtų priimti moterį atlikėją ar kelis atlikėjus. Tūkstančiai pateikė savo kanditatūras, tačiau į finalą pateko tik trys: Monte Pittman, Anoush Saboktakin ir Jonas Anderson.
2003 m. kovo 7 d. Limp Bizkit pranešė, kad po dvejų metų pertraukos jie gyvai dainuos World Wrestling Entertainment naujoje laidoje. Per laidą jie pagrojo "Crack Addict" ir "Rollin'" (The Undertaker daina) dainas. Jie taip pat pasirašė kelias sutartis dėl kelių gyvos muzikos turų, nors dar nebuvo išsirinkę naujo gitaristo. Tačiau, vėliau Durst per savo oficialų tinklalapį paskelbė, jog per naująjį turą gitaromis gros Head iš KoRn ir Mike Smith iš Snot".
Įrašant naują albumą, Durst prakalbo apie bendradarbiavimus su gitaristais Rivers Cuomo (iš Weezer), Page Hamilton iš (Helmet), Al Jourgensen (iš Ministry), ir Brian Welch (iš KoRn), bei su reperiais Jay-Z, Bubba Sparxxx, ir Snoop Dogg. Tačiau tik dainose "Build a Bridge" ir "Red Light - Green Light" buvo galima išgirsti Brian Welch ir Snoop Dogg.
2003 m. rugsėjo 23 d. Limp Bizkit išleido ketvirtąjį ir paskutinį Top 10-tuko studijinį albumą pavadinimu Results May Vary. Pusę albumo dainų yra įrašyta su naujuoju gitaristu. Albumas laikomas komercine nesėkme, kadangi nepasiekė kaip kiti albumai #1 vietos Billboard 200 sąraše. Taip pat albumas buvo atestuotas platininiu Jungtinėse Amerikos Valstijose (1 milijonas parduotų albumo kopijų) tik po 5 metų nuo albumo išleidimo datos.
Tačiau, šį kartą, albumas sulaukė teigiamų atsiliepimų iš kritikų. Tiesa, nors vieni, tarp jų ir žurnalas Rolling Stone, albumą įvertino teigiamai, Playlouder pavadino albumą „tikru šūdu“.
"Eat You Alive" pirmasis albumo singlas pasiekė Amerikos roko topų Top 20-tuką. Antrasis singlas tai akustinis koveris The Who dainos "Behind Blue Eyes", šios dainos vaizdo klipe nusifilmavo aktorė Halle Berry. Albumo baladė "Build a Bridge" buvo oficiali WWE laidos Survivor Series daina. Kita daina iš albumo, "Almost Over" pasiekė Top 40-tuką, tačiau ši daina neikad nebuvo išleista kaip singlas.
2003 m. Limp Bizkit pradėjo koncertinį turą Summer Sanitarium Tour 2003 su Metallica, Linkin Park, Deftones ir Mudvayne, kad pareklamuotų Metallica 2003 metų albumą St. Anger.
The Unquestionable Truth (Part 1), Greatest Hitz, ir pertrauka (2004–2008)
2004 m. Wes Borland grįžo į grupę, ir pradėjo su Limp Bizkit įrašinėti albumą Londone. Grupės interneto puslapyje atsirado vaizdo įrašai, kai grupė įrašinėją albumą, ir dainuoja naują dainą "The Truth". Tada grupė pradėjo naudoti originalų logotipą.
The Unquestionable Truth (Part 1) buvo išleistas 2005 m. gegužės 3 d., EP nors mažai reklamuotas pasiekė net #24 vietą Billboard 200 sąraše, ir per pirmąją savaitę buvo parduota 37,000 kopijos. JAV šis EP parduotas 100,000 tiražu. Tačiau, albumas susilaukė vidutiniškų atsiliepimų iš kritikų. Ir kai kurie kritikai, mano, jog Durst nevykusiai kopijavo grupės Rage Against The Machine pagrindinį dainininką Zack de la Rocha.
2005 m. lapkričio 8 d. Limp Bizkit išleido pirmąjį geriausių hitų rinkinį Greatest Hitz. Šiame albume buvo geriausios dainos iš keturių pirmųjų Limp Bizkit studijinių albumų. Kartu su kompiliaciniu albumu Greatest Hitz buvo išleistas ir oficialus DVD albumas.
Geriausių dainų rinkinyje yra anksčiau neišleistos dainos, "Why" and "Lean on Me", iš albumo Results May Vary. Taip pat viena iš naujesnių grupės įrašų buvo, koveris grupės The Verve dainos "Bittersweet Symphony" su Mötley Crüe dainos "Home Sweet Home" sujungtas įrašas.
2006 m. Wes Borland vėl paliko grupę, ir Limp Bizkit nutarė padaryti muzikinę pertrauką. Durst pradėjo režisuoti ir vaidinti filmuose kaip (Population 436, The Longshots). Otto savo noru įsirašė į reabilitacijos kliniką. Po to jis bendradarbiavo su kitomis grupėmis, kaip ir likusieji nariai (Rivers, Lethal).
Gyvo garso albumas Rock im Park 2001 buvo išleistas 2008 m. kovo 31 d. Jungtinėje Karalystėje. Šis koncertas, įamžintas DVD albume, buvo įrašytas 2001 m. Vokietijoje per Rock im Park festivalį.
Vėlesni metai
2009 m. vasarį „Limp Bizkit” oficialiai patvirtino gandus, kad pirmą kartą per 8 metus jie grįžta prie pradinės grupės sudėties. Fred Durst, Wes Borland, Sam Rivers, John Otto ir DJ Lethal vėl susibūrė, kad "ištaisytų Roko Pasaulio nesąmones" ir įrašytų naują albumą. Pavasarį „Limp Bizkit” surengė pasaulinį koncertinį turą (jo metu apsilankė ir Lietuvoje).
Grupės nariai
thumb|right|Fred Durst
Managvos ežeras
Managvos ežeras, Ksolotlanas (Lago Xolotlán) – ežeras vakarinėje Nikaragvoje, į šiaurės vakarus nuo Nikaragvos ežero (su juo jungiasi Tipitapos upe). Ilgis 65 km, plotas 25 km. Ežero pakrantėje stūkso eilė veikinčių ugnikalnių (Momotombas, Momotombitas ir kt.). Ežero pakrantėje įsikūrusi šalies sostinė Managva, Nagarotės, Tipitapos miestai.
XX a. vid. ežeras buvo smarkiai užterštas gyvsidabriu iš Kodak gamyklos. 1998 m. per uraganą Mičas ežero vandens lygis pakilo 3 m ir nusiaubė pakrančių gyvenvietes.
Laukinė gamta
Managvos ežere vis dar gyvena apie 20 rūšių žuvų.
Vilniaus troleibusai
Istorija
miniatiūra|kairėje|[[Antakalnis|Antakalnio troleibusų parkas]] 1956 m. spalį įkurta Vilniaus troleibusų valdyba, nutiestas 7,8 km ilgio kontaktinis tinklas ir pastatytas parkas 25 troleibusams. Tų pačių metų lapkričio 6 d. išriedėjo pirmi 7 MTB-82D troleibusai maršrutu „Antakalnis–Stotis“.
1981 m. troleibusų skaičius du kartus viršijo parko aptarnavimo projektinį galingumą, tad nuspręsta statyti antrąjį parką. Jis atidarytas 1985 m. gruodžio 28 d. Viršuliškių mikrorajone. Čia galėta aptarnauti 150 troleibusų.
1993 m. balandį valdyba reorganizuota į UAB „Vilniaus troleibusai“ (steigėja/savininkė Vilniaus miesto savivaldybė).
1996–1997 m. iš savivaldybės biudžeto įsigyta 30 naujų čekiškų troleibusų „Škoda-14Tr“, o 1999 m. – 23 „Škoda-14TrM“.
2004–2006 m. lizingo būdu įsigijo 45 naujus lenkiškus žemagrindžius troleibusus „Solaris Trollino 15 AC“.
2011 m. lapkričio 4 d. įmonė reorganizuota į UAB „Vilniaus viešasis transportas“.
Maršrutai
Vilniuje yra ~250 troleibusų, kurie aptarnauja 16 maršrutų.
Žiemos sezono metu (mokslo metais) darbo dienomis į gatves išrieda 171, savaitgaliais – 95 troleibusai, kurie per dieną nuvažiuoja 36 336 km.
Trumpiausias troleibusų maršrutas – 21-asis (7,1 km, normatyvas – 18 min).
Daugiausiai (20 troleibusų) važiuoja 7-uoju maršrutu, mažiausiai (2 troleibusai) – 21 maršrutu.
Mažiausiu intervalu važinėja 2, 4, 6, 7 maršrutų troleibusai. Piko metu dažnai važiuoja ir 18 maršruto troleibusai, bet ne piko metu jie važiuoja itin retai. Vidutinis intervalas tarp troleibusų piko metu yra 5-8 minutės.
Sistema
center|600px|Vilniaus troleibusų sistema
Užtenenis
Užtenenis – kaimas Šilutės rajono savivaldybėje, 4 km į šiaurės rytus nuo Gardamo, Tenenio pakrantėje. Stūkso Užtenenio piliakalnis.
Kontrreformacija
Kontrreformacija, arba katalikiškoji reformacija, buvo judėjimas Katalikų Bažnyčios viduje, siekęs sustabdyti protestantizmo plitimą reformuojant Katalikų Bažnyčią bei persekiojant eretikus. Nors reformų pastangos buvo tiek prieš Martyno Liuterio gyvenimo laikotarpį, tiek jo metu, būtent Martyno Liuterio 95 tezės, paskelbtos 1517 m., paskatino rimtesnes reformas ir aktyvesnį Katalikų Bažnyčios kritikų persekiojimą.
Tridento bažnytinis susirinkimas
Siekdamas priimti kardinalius sprendimus dėl reformų Katalikų Bažnyčioje popiežius Paulius III (1534-1549) iniciavo Tridento bažnytinį susirinkimą, trukusį nuo 1545 iki 1563 m. Jo metu kardinolų komisijai buvo pavesta reformuoti Bažnyčią, siekiant apsivalyti nuo korumpuotų vyskupų ir kunigų, indulgencijų praktikos ir kitų negerovių. Tridento susirinkimas atsisakė atsižvelgti į protestantų kritiką fundamentaliais klausimais – sakramentų sistemos, vienuolijų ir daugelio doktrinos aspektų.
Kazimieruvka
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Ryto gimnazija
Ryto gimnazija:
Stepinis pelėsakalis
Stepinis pelėsakalis (Falco naumanni) – sakalinių (Falconidae) šeimos plėšrus paukštis. thumb|left|210px|Stepinis pelėsakalis
Tom Thibodeau
Tomas Tibodo (, g. 1958 m. sausio 17 d.) – NBA treneris, nuo 2020 m. vadovaujantis Niujorko „Knicks“ ekipai.
Savo trenerio karjerą Tibodo pradėjo 1989 m., tapęs Minnesota Timberwolves klubo trenerio asistentu. Iki pat 2010 m. jis būdavo trenerių asistentu ir pats vadovauti komandai pradėjo tik perėjęs į Čikagos „Bulls“ klubą.
Po pirmo sezono su „Bulls“ ekipa treneris buvo pripažintas NBA metų treneriu. Jis pakartojo naujo trenerio pergalių rekordą, laimėjęs su komanda 62 rungtynes pirmojo sezono metu.
2012 m. treneris vadovavo Rytų visų žvaigždžių rinktinei. Po šio sezono Tibodo tapo antruoju metų trenerio rinkimuose.
Eva Braun
Eva Ana Paula Braun (, 1912 m. vasario 6 d. – 1945 m. balandžio 30 d.) – Adolfo Hitlerio draugė, jo žmona (trumpam prieš mirtį).
Biografija
Braun sutiko Hitlerį Miunchene, kai jai tebuvo 17 metų, dirbdama asmeninio Hitlerio fotografo asistente. Hitleris ir Braun pradėjo dažnai sutikinėti praėjus dvejiems metams po pirmosios pažinties. Ankstyvuoju jų santykių laikotarpiu Eva Braun dukart bandė nusižudyti. Iki 1936 Braun tapo Hitlerio Berghofo rezidencijos Berchtesgadene namų ūkio dalimi bei prabangiai gyveno ten Antrojo pasaulinio karo metais. Braun laikėsi savo įpročių, kuriems nepritarė Hitleris, tokių kaip rūkymas, makiažo naudojimas ir deginimasis. Braun mėgo fotografuoti, todėl daugelis išlikusių spalvotų Hitlerio nuotraukų buvo padarytos Evos Braun. Ji buvo pagrindinė Hitlerio vidinio socialinio rato dalis, tačiau nedalyvavo su Hitleriu viešuose renginiuose iki 1944 metų vasaros, kai jos sesuo ištekėjo už Hitlerio štabo karininko.
Karo pabaigoje, žlungant Trečiajam Reichui, Eva Braun prisiekė ištikimybę Hitleriui ir kartu su juo išvyko į Berlyną, kur slėpėsi Fiurerio bunkeryje, buvusiame giliai po Reicho kanclerio pastatu. Raudonajai Armijai artėjant prie jų slėptuvės, Hitleris ir Eva Braun susituokė trumpos ceremonijos metu. Po mažiau nei 40 valandų pora kartu nusižudė bunkerio svetainėje. Eva Braun nusižudė perkandusi cianido kapsulę. Vokietijos visuomenė iki jos mirties visiškai nieko nežinojo apie Evą Braun.
Palaikai sudeginti Reicho kanceliarijos sode.
Zolingenas
Zolingenas – miestas Š. Reine-Vestfalijoje (vakarų Vokietija). 162 575 gyventojų (2007). Nuo viduramžių garsėja visoje Europoje kaip peilių, žirklių pramonės centras.
Istorija
1067 m. miestas minimas Solonchon vardu.
Žilaičiai (Tytuvėnai)
Žilaičiai – kaimas Kelmės rajono savivaldybėje, 11 km nuo Tytuvėnų.
Makabi
Istorija
„Makabi“ – pasaulinė žydų kūno kultūros draugija, įkurta 1895 m. Turkijoje. Pavadinimas kilo iš žydų tautos istorinės atminties – nacionalinis didvyris Judas Makabėjus vadovavo pergalingam judėjų sukilimui prieš pavergėjus graikus. „Makabi“ buvo finansiškai turtingiausia ir daugiausia narių ir klubų turėjusi visų tautinių mažumų sporto organizacija, kuri nemažai pasitarnavo ir Lietuvos sportui. Be šio klubo, Kaune ir Klaipėdoje veikė „Bar Kochba“. Kaune jis atskilo nuo „Makabi“, vėliau vėl įsiliejo į jį. Klaipėdoje „Bar Kochba“ veikė nepriklausomai nuo Kauno.
Be šių klubų Lietuvoje veikė ir „Žydų atletikos klubas“ (ŽAK), įsteigtas 1926 m. Kaune ir Šiauliuose, 1927 m. už priešvalstybinę veiklą uždarytas. Įkurti „Makabi“ sporto klubo Šiaulių skyrių ir organizuotam sporto Sąjūdžiui Šiauliuose impulsą davė 1921 m. birželio 23 d. S. Šapyro ir M. Šico, miesto viceburmistro S. Petuchausko, gydytojo A. Varblunsko entuziazmas ir meilė sportui. Šiaulių pramonininkas Chaimas Frenkelis įkūrė sporto klubą, paskyrė 2 ha žemės sklypą sporto aikštelėms įrengti. Taip pat įsteigė įvairias taures ir prizus, dažnai rengė įvairius sporto vakarus. Kauno tabako fabriko savininkas Chaimas Zivas taip pat steigdavo prizus sporto varžyboms.
1926 m. Lietuvoje jau buvo 83 „Makabi“ skyriai, kurie vienijo 4000 narių. Lietuvos sportininkai dalyvavo I (1932 m.), II (1935 m.) Makabi žaidynėse.
1989 m. liepą Lietuvos „Makabi“ dalyvavo XII-oje pasaulinėje Makabiadoje ir buvo pirmieji Tarptautinio olimpinio komiteto pripažintose varžybose dalyvavę su Lietuvos trispalve po Sovietų Sąjungos okupacijos.
Tarptautinio Teisingumo Teismo advokatų sąjunga
Tarptautinio Teisingumo Teismo advokatų sąjunga (, ICB,, BPI) – Tarptautiniame Teisingumo Teisme Hagoje registruotus advokatus vienijanti nevyriausybinė organizacija, asociacija.
Makabi
Sportininkai
Geriausių rezultatų pasiekė Isakas Anolikas (1903–1943 m.) (dviračių sportas), Lietuvos olimpinės rinktinės sudėtyje dalyvavęs 1924 m. Paryžiaus ir 1928 m. Amsterdamo olimpinėse žaidynėse (distancijos dėl dviračio gedimo nebaigė). 1926 m. Lietuvos čempionate 70 km komandinėse lenktynėse „Makabi“ komanda (T. Murnikas, I. Anolikas, M. Landmanas) iškovojo I vietą (2 val. 38 min.32,0 sek.), o 10 km. lenktynėse pavieniu startu I. Anolikas iškovojo I vietą (17.55,0).